钦定古今图书集成/明伦汇编/闺媛典/第072卷 > 石三妹
## 钦定古今图书集成/明伦汇编/闺媛典/第072卷 > 石三妹

按《宁海县志》：“石三妹，博士文睿之孙，邳州判官节之女也。年十四，随父之任，以丧归，舟出仪真江口，遇贼
劫掠。节居官廉介，检其行李，无所得。贼欲刃之，三妹
抱父哭，悉脱簪珥与贼，父获免。贼执三妹，欲污之，遂
骂贼投水死。事闻，立祠仪真河口祀焉。万历戊子，部
使者疏请坊表。”